Բեգիչ աշտարակներ

Բեգիչ աշտարակներ համատիրություն (անգլ.՝ Begich Towers Condominium), ամերիկյան շենք է Ալյասկայի Ուիթիեր փոքր քաղաքում: Կառույցը նշանավոր է նրանով, որ այն հանդիսանում է քաղաքի գրեթե ողջ բնակչության բնակավայրը, ինչպես նաև պարունակում է բազմաթիվ հասարակական օբյեկտներ: Այս պատճառով Ուիթիերը ստացել է «քաղաք մեկ տանիքի տակ» մականունը։ Պատմություն Տարածքը, որտեղ գտնվում է ժամանակակից Ուիթիերը, ընտրվել է որպես ռազմական նավահանգիստ և ԱՄՆ բանակի նյութատեխնիկական բազա կառուցելու վայր Երկրորդ համաշխարհային պատերազմի ժամանակ։ Պատերազմից հետո զինվորականները ծրագրել էին այդ տարածքում կառուցել մեծ համալիր։ Այն, ինչ այժմ Բեգիչ աշտարակներն է, այդ ծրագրի մի մասն է: Շենքը նախագծվել է 1953 թվականին ԱՄՆ բանակի ինժեներների կորպուսի շտաբը հյուրընկալելու համար: Այն անվանվել է Հոջի շենք՝ ի հիշատակ Ալկան մայրուղու 93-րդ ինժեներական գնդի հրամանատար, գնդապետ Ուիլյամ Ուոլթեր Հոջի: Հոջի շենքը ավելի մեծ ծրագրի մի մասն էր, ըստ որի նախատեսված էր կառուցել տասը այլ նմանատիպ շենքեր՝ ռազմական նպատակներով օգտագործելու համար: Շինարարությունը սկսվել է Հոջի և Բաքներ շենքերի կառուցումով, երկուսն էլ բացվել են 1957 թվականին Չնայած հավակնոտ ծրագրին, այս շենքերը միակն են եղել, որ կառուցվել են, և դրանք օգտագործվել են ԱՄՆ բանակի կողմից մինչև 1960-ականների սկիզբը; Բաքներ շենքը լքվել է 1966 թվականին։ 1972 թվականին շենքը վերանվանվել է Բեգիչ աշտարակների համատիրություն՝ որպես հիշատակ Ալյասկա նահանգից կոնգրեսական Նիկ Բեգիչի, որն անհետացել էր այդ տարածքում և ենթադրվում է, որ մահացել է ավիավթարի հետևանքով: 1974 թվականին Բեգիչ աշտարակների համատիրության Բնակարանների սեփականատերերի ասոցիացիան դարձել է ամբողջ կառույցի պաշտոնական կառավարիչը: Ծանոթագրություններ